CELEX: C2006/178/34
Language: el
Date: 2006-07-29 00:00:00
Title: Υπόθεση C-220/06: Αίτηση για την έκδοση προδικαστικής αποφάσεως, την οποία υπέβαλε η Audiencia Nacional, Sala de lo Contencioso Administrativo (Ισπανία), στις  15 Μαΐου 2006  — Asociación Profesional de Empresas de Reparto y Manipulado de Correspondencia κατά Administración del Estado (Ministerio de Educación y Ciencia)

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/21
            
         Αίτηση για την έκδοση προδικαστικής αποφάσεως, την οποία υπέβαλε η Audiencia Nacional, Sala de lo Contencioso Administrativo (Ισπανία), στις 15 Μαΐου 2006 — Asociación Profesional de Empresas de Reparto y Manipulado de Correspondencia κατά Administración del Estado (Ministerio de Educación y Ciencia)
   (Υπόθεση C-220/06)
   (2006/C 178/34)
   Γλώσσα διαδικασίας: η ισπανική
   Αιτούν δικαστήριο
   Audiencia Nacional, Sala de lo Contencioso Administrativo (Ισπανία).
   Διάδικοι στην υπόθεση της κύριας δίκης
   
      Προσφεύγουσα: Asociación Profesional de Empresas de Reparto y Manipulado de Correspondencia
   
      Καθής: Administración del Estado (Ministerio de Educación y Ciencia).
   Προδικαστικά ερωτήματα
   Πρέπει τα άρθρα 43 και 49 ΕΚ, σε συνδυασμό με το άρθρο 86 ΕΚ, να ερμηνεύονται, κατά την εφαρμογή τους στο πλαίσιο της διαδικασίας ελευθερώσεως των ταχυδρομικών υπηρεσιών που καθιερώνουν οι οδηγίες 1997/67/ΕΚ (1) και 2002/39/ΕΚ (2) και σύμφωνα με τους κανόνες που διέπουν τη σύναψη δημοσίων συμβάσεων και που καθιερώνονται από τις ειδικές οδηγίες, υπό την έννοια ότι δεν επιτρέπουν τις συμβάσεις των οποίων το αντικείμενο περιλαμβάνει την παροχή ταχυδρομικών υπηρεσιών, τόσο εκείνων για τις οποίες ισχύει ανάθεση κατ' αποκλειστικότητα όσο και εκείνων για τις οποίες δεν ισχύει, δηλαδή των ελευθερωμένων, που συνάπτονται μεταξύ οργάνου της κρατικής διοικήσεως και κρατικής εταιρίας της οποίας το κεφάλαιο κατέχει εξ ολοκλήρου το Δημόσιο και η οποία, επιπλέον, είναι ο φορέας στον οποίον έχει ανατεθεί η παροχή της καθολικής ταχυδρομικής υπηρεσίας;
   
      (1)  του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών (ΕΕ L 15, σ. 14)
   
      (2)  του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την τροποποίηση της οδηγίας 97/67/ΕΚ όσον αφορά το περαιτέρω άνοιγμα των κοινοτικών ταχυδρομικών υπηρεσιών στον ανταγωνισμό (ΕΕ L 176, σ. 21)